ຢ່າງໜ້ອຍ 20 ຄົນ ເສຍຊີວິດ ໃນການໂຈມຕີ ຮ້ານອາຫານ ຂອງກຸ່ມ Al-Shabab
ກ່ມຫົວຮຸນແຮງ Al-Shabab ໄດ້ອ້າງເອົາຄວາມຮັບຜິດຊອບ ໃນການໂຈມຕີ ແລະເຂົ້າຍຶດ ຮ້ານອາຫານ ທີ່ຕັ້ງຢູ່ແຄມທະເລ ໃນນະຄອນຫຼວງ ໂມກາດິສຊູ.
ຕຳຫຼວດ ໃນນະຄອນຫຼວງໂຊມາເລຍ ກ່າວວ່າ ມີຢ່າງໜ້ອຍ 20 ຄົນເສຍຊີວິດໃນການໂຈມຕີແລະເຂົ້າຍຶດຮ້ານອາຫານທີ່ໄດ້ຮັບ ຄວາມນິຍົມສູງຢູ່ແຄມທະເລແຫ່ງນຶ່ງໂດຍພວກມືປືນ ກຸ່ມຫົວຮຸນແຮງ Al-Shabab ໄດ້ອ້າງເອົາຄວາມຮັບຜິດຊອບໃນ ການໂຈມຕີຮ້ານອາຫານ ຢູ່ທີ່ໂຮງແຮມ Lido Beach View ໃນ ນະຄອນຫຼວງໂມກາດິສ ຊູ ນາຍຕຳຫຼວດໂຊມາເລຍ ທ່ານ Mohamed Abdirahman ກ່າວ ໃນວັນສຸກມື້ນີ້ວ່າການໂຈມຕີດັ່ງກ່າວແມ່ນການໂຈມຕີທີ່ປ່າເຖື່ອນ ແລະໂຫດຮ້າຍ ຕໍ່ພົນລະເຮືອນຜູ້ບໍ່ມີຄວາມຜິດ ພວກຄົນຮ້າຍໄດ້ບຸກໂຈມຕີຮ້ານອາຫານໃນຕອນແລງວັນພະຫັດວານນີ້ໂດຍບີບຄະນວນ ລະເບີດໃຫ້ແຕກຂຶ້ນແລະຍິງປືນເຂົ້າໃສ່ພວກແຂກທີ່ມາຮັບປະຫານອາຫານ ຫົວໜ້າສືບລັບຂອງໂຊມາເລຍຄົນນຶ່ງກ່າວຕໍ່ວີໂອເອພະແນກພາສາໂຊມາເລຍວ່າ ກຳລັງ ຮັກສາຄວາມສະຫງົບ ໄດ້ຂັບໄລ່ ພວກຫົວຮຸນແຮງ ອອກໄປຈາກໂຮງແຮມດັ່ງກ່າວ ແລະຈັບຫົວໜ້າຂອງພວກມືປືນໄດ້ແລ້ວ ນັກຂ່າວຄົນນຶ່ງທີ່ຢູ່ໃນຮ້ານອາຫານລະຫວ່າງທີ່ພວກຄົນຮ້າຍບຸກຍຶດໃນວັນພະຫັດວານ ນີ້ ກ່າວຕໍ່ວີໂອເອໂດຍທາງໂທລະສັບວ່າ ລາວເອງແລະບຸກຄົນອື່ນໆຫລາຍກວ່າ 20 ຄົນ ແມ່ນຕົກຄ້າງຢູ່ຂ້າງໃນຮ້ານອາຫານດັ່ງກ່າວ